La la presenta vari aspeti interesanti. En te la Tanzania se cata quasi tuti i ecosistemi africani. El Monte Kilimanjaro la xe la montagna pi alta del continente. Rente del Kilimanjaro se cata el monte Meru e pi a ovest el Oldoinyo le Nkai, che i xe volcani ativi. Senpre a ovest del Kilimanjaro se cata i pianori del Serengeti, che ancó i forma on parco naxional famoxo par le bestie selvadeghe e par i panorami. Rente del Serengeti se cata l’Olduvai Gorge. On vajo do i studioxi i ga fato de i ricatamenti fosili de i primi ominidi. A nord del Serengeti ghe xe vari laghi salai, el pi grando el xe el Lago Natron. Piasé a ovest, al confin co el Kenya e l’Uganda, se cata el Lago Vitoria, el pi grande lago africano. A sud del Vitoria, se cata el Lago Tanganica. El sentro del paexe el xe on pianoro de savane e bascalie. La costa oceanica la xe calda e umida. So la costa se cata la sità pi grande de la Tanzania, Dar es Salaam. Le ìzołe de Zanzibar, Penba, e de Mafia, co altre minori, le se cata pena fora da la costa a nord del paexe. El paexe el xe divixo in 25 rejoni: 20 in tel continente, 2 so Zanzibar e 2 so Pemba. El clima el xe caldo tropicale so la costa, pi fresco a l’interno. L’estate la xe quela australe . La piova la vien inte la stagion dopo la luna de primavera e a l’inisio de l’està in tel nord del paexe. A sud, la piova la vien da dicenbre a avril. co Burundi 451 km, Kenya 769 km, Malawi 475 km, Mozanbico 756 km, Rwanda 217 km, Uganda 396 km, Zanbia 338 km, Republica Democràtega del Congo 473 km.